ଜଗତସିଂହପୁର,ସେପ୍ଟେମ୍ବର ୬ (ଲୋକାଲ ୱାୟାର): ଜଗତସିଂହପୁର ଜିଲ୍ଲାରେ ବନ୍ୟା ପ୍ରପୀଡ଼ିତ ଗାଁଗୁଡ଼ିକର ହଜାର ହଜାର ଏକର ଧାନ ଚାଷ ବନ୍ୟା ଯୋଗୁଁ ପ୍ରଭାବିତ ହୋଇଥିବା ବେଳେ ଚାଷୀମାନଙ୍କୁ କୌଣସି ପ୍ରକାର କ୍ଷତିପୂରଣ ମିଳି ନପାରେ ବୋଲି ଜାଣିବା ପରେ ଜିଲ୍ଲାର ହଜାର ହଜାର ଧାନ ଚାଷୀ ଏବେ ଚିନ୍ତାରେ ।
ଚଳିତ ଖରିଫ୍ ଋତୁରେ ପ୍ରବଳ ବର୍ଷା ଯୋଗୁଁ ଜଗତସିଂପୁର ଜିଲ୍ଳାର ରଘୁନାଥପୁର, ବିରିଡି, ବାଲିକୁଦା, ନୂଆଗାଁ, ଏରସମା ବ୍ଲକ୍ର ବିଭିନ୍ନ ଚାଷ ଜମିରେ ହୋଇଥିବା ଧାନ ଚାଷ ୫୦ରୁ ୧୦୦ ପ୍ରତିଶତ କ୍ଷତିଗ୍ରସ୍ତ ହୋଇଛି ।
ସେହିପରି କୁଜଙ୍ଗ ଓ ତିର୍ତ୍ତୋଲ ବ୍ଲକରେ ହୋଇଥିବା ପ୍ରବଳ ବର୍ଷା ଓ ବନ୍ୟା ଯୋଗୁଁ ଏଠାରେ ଧାନ ଓ ପନିପରିବା ଚାଷ ସମ୍ପୂର୍ଣ୍ଣ ନଷ୍ଟ ହୋଇଯାଇଛି ।
ଇତି ମଧ୍ୟରେ କୃଷି ବିଭାଗ ଫସଲ କ୍ଷୟକ୍ଷତିର ଆକଳନ କରି ଏକ ରିପୋର୍ଟ ପ୍ରସ୍ତୁତ କରିଛି ।
ଯେଉଁଥିରୁ ଜଣାଯାଇଛି, ଜିଲ୍ଲାର ୮ଟି ବ୍ଲକରେ ବନ୍ୟା ଓ ପ୍ରବଳ ବର୍ଷା ଯୋଗୁଁ ୨୬,୧୮୪ ହେକ୍ଟର ଚାଷ ଜମିରେ ଧାନ ଫସଲ ନଷ୍ଟ ହୋଇଯାଇଛି ।
ପରବର୍ତ୍ତୀ ସମୟରେ କୃଷି ବିଭାଗ ଓ ରାଜସ୍ୱ ବିଭାଗ ମିଳିତ ଭାବେ ଫସଲ କ୍ଷତକ୍ଷତିର ଏକ ଆକଳନ କରିଥିଲେ ।
ଯେଉଁଥିରୁ ଜଣାଯାଇଛି ପ୍ରବଳ ବର୍ଷା ଓ ବନ୍ୟା ଯୋଗୁଁ ଜିଲ୍ଲାରେ ୧୯,୧୨୫ ହେକ୍ଟର ଚାଷ ଜମିରେ ଧାନ ଫସଲ ନଷ୍ଟ ହୋଇଛି । ୧୯,୧୨୫ ହେକ୍ଟର ଧାନ ଚାଷରୁ ୧୨,୮୫୧ ହେକ୍ଟର ଧାନ ୩୩%ରୁ ଅଧିକ କ୍ଷତିଗ୍ରସ୍ତ ହୋଇଛି ।
ସ୍ୱତନ୍ତ୍ର ରିଲିଫ୍ କମିଶନରଙ୍କ ରିଲିଫ୍ କୋଡ୍ ଅନୁସାରେ ଚାଷୀମାନେ କ୍ଷତିପୂରଣ ବାବଦକୁ ଜଳସେଚିତ ଜମିରେ ହେକ୍ଟର ପିଛା ୧୩ ହଜାର ୫୦୦ ଟଙ୍କା ଓ ବର୍ଷାଭାବ ଅଞ୍ଚଳରେ ହେକ୍ଟର ପିଛା ୬୮୦୦ ଟଙ୍କା ପାଇବାର ନିୟମ ରହିଛି ।
ଫସଲ କ୍ଷତିପୂରଣ ସତ୍ତ୍ୱେ ବିଭାଗୀୟ ଅଧିକାରୀଙ୍କ ତ୍ରୁଟିପୂର୍ଣ୍ଣ କ୍ଷୟକ୍ଷତି ଆକଳନ ଯୋଗୁଁ ଜିଲ୍ଲାର ଶହ ଶହ ଚାଷୀ ନିଜର କ୍ଷତିପୂରଣ ଅର୍ଥ ପାଇବାରୁ ବଞ୍ଚିତ ହେବେ ।
ଜିଲ୍ଲାରେ ୧୪ ହଜାର ହେକ୍ଟରରୁ ଅଧିକ ଚାଷ ଜମିରେ ବ୍ୟାପକ ଫସଲ ନଷ୍ଟ ହେବା ସତ୍ତ୍ୱେ ବିଭାଗୀୟ ଅଧିକାରୀମାନେ ଏଠାରେ ୩୩%ରୁ କମ୍ କ୍ଷୟକ୍ଷତି ହୋଇଥିବାର ରିପୋର୍ଟ ଦେଖାଇଛନ୍ତି ।
କ୍ଷତିଗ୍ରସ୍ତ ଚାଷଜମିକୁ ନ ଯାଇ ଓ ଉପଯୁକ୍ତ ଅନୁସନ୍ଧାନ ନ କରି ଏହି ରିପୋର୍ଟ କରାଯାଇଥିବାରୁ ଜିଲ୍ଲାର ଶହ ଶହ ଚାଷୀ ନିଜର ପ୍ରାପ୍ୟ ପାଇବାରୁ ବଞ୍ଚିତ ହେବେ ।
କେବଳ ଏସଆରସି ପକ୍ଷରୁ ଦିଆଯାଉଥିବା କ୍ଷତିପୂରଣ ଅର୍ଥ ନୁହେଁ ବରଂ ସେମାନେ ପିଏମଏଫବିୱାଇ (ପ୍ରଧାନମନ୍ତ୍ରୀ ଫସଲ ବୀମା ଯୋଜନା) ଦ୍ୱାରା ପ୍ରଦାନ କରାଯାଉଥିବା ବୀମା ଅର୍ଥ ପାଇବାରୁ ମଧ୍ୟ ବଞ୍ଚିତ ହେବେ ।
ସାଧାରଣତଃ ପିଏମଏଫବିୱାଇରେ ଶସ୍ୟ କ୍ଷୟକ୍ଷତିକୁ ଚାରୋଟି ବର୍ଗରେ ବିଭକ୍ତ କରାଯାଇଛି ।
ଏବେ ବନ୍ୟାଞ୍ଚଳରେ ହୋଇଥିବା କ୍ଷୟକ୍ଷତି ପାଇଁ ଯଦି ଚାଷ ଆରମ୍ଭର ଏକ ମାସ ପରେ ବନ୍ୟା ହୋଇ କ୍ଷୟକ୍ଷତି ହୋଇଥାଏ ତେବେ ବୀମାରାଣି ମିଳିବ ।
କିନ୍ତୁ ଚଳିତ ବର୍ଷ ଚାଷୀମାନେ ଜୁଲାଇ ତୃତୀୟ ସପ୍ତାହରୁ ଅଗଷ୍ଟ ତୃତୀୟ ସପ୍ତାହ ମଧ୍ୟରେ ତଳି ରୋଇବା କାମ କରିଥିଲେ ।
ଏହାର ମାତ୍ର ୧୦/୧୫ ଦିନ ମଧ୍ୟରେ ବିଭିନ୍ନ ବ୍ଲକରେ ବର୍ଷା ଓ ବନ୍ୟା ଯୋଗୁ ଫସଲ କ୍ଷୟକ୍ଷତି ହୋଇଛି । ତେଣୁ ବୀମା ରାଶି ମିଳିବା କଷ୍ଟକର ବୋଲି କୁହାଯାଉଛି ।
କୁଜଙ୍ଗ ବ୍ଲକ୍ କୋଶଳପୁର ଗାଁର ଭରତ ସ୍ୱାଇଁ କହିଛନ୍ତି, ବନ୍ୟା ଯୋଗୁଁ ପ୍ରାୟ ୧୫ ଏକର ଫସଲ ନଷ୍ଟ ହୋଇଯାଇଛି । ଏହାଦ୍ୱାରା ଆମେ ଲକ୍ଷ ଲକ୍ଷ ଟଙ୍କାର କ୍ଷତି ସହିଛୁ ।
ଏବେ ଆମକୁ କୁହାଯାଉଛି ପ୍ରତିରୋପଣର ଏକ ମାସ ପୂର୍ବରୁ ଫସଲ ନଷ୍ଟ ହୋଇଯାଇଥିବାରୁ ଆମେ ପିଏମଏଫବିୱାଇ ଅଧୀନରେ କ୍ଷତିପୂରଣ ପାଇବୁ ନାହିଁ । କୃଷକଙ୍କ ଅସୁବିଧାକୁ ନେଇ ସରକାର ଅଧିକ ଚିନ୍ତିତ ନୁହେଁ ବୋଲି ଆମର ହୃଦବୋଧ ହେଉଛି ।
ଗାଁର ସୂର୍ଯ୍ୟମଣି ଦାସ, ଭ୍ରମର ସ୍ୱାଇଁ, ମାଗୁଣି ଚରଣ ଦାସ ଆଦି ଶହ ଶହ ଚାଷୀ ଗତ ଏକରୁ ଦୁଇମାସ ହେଲା ଧାନ ଫସଲ ବୁଣି ସାରିଛନ୍ତି । ବନ୍ୟା ପରେ ଆଉ ଥରେ ସେହି ଜମିରେ ଧାନ ବୁଣିବା ସମ୍ଭବ ନୁହେଁ ।
ହଜାର ହଜାର ହେକ୍ଟର ଚାଷ ଜମିରେ ଫସଲ ହାନୀ ହୋଇଥିବା ବେଳେ ଚଳିତ ବର୍ଷ ଆମେ ଆର୍ଥିକ ସମସ୍ୟାର ସାମ୍ନା କରିବୁ ।
ଜିଲ୍ଲା ମୁଖ୍ୟ କୃଷି ଅଧିକାରୀ ରବି ନାରାୟଣ ମହାପାତ୍ର କହିଛନ୍ତି,ବନ୍ୟା ଯୋଗୁଁ ଶସ୍ୟ ପ୍ରତିରୋପଣର ଏକ ମାସ ମଧ୍ୟରେ ଚାଷୀମାନଙ୍କର ସେମାନଙ୍କର ସ୍ଥାୟୀ ଫସଲ ସବୁ ନଷ୍ଟ ହୋଇଯାଇଛି ।
ଫଳରେ ଜିଲ୍ଲାର ବନ୍ୟା ପ୍ରଭାବିତ କୃଷକମାନେ ପିଏମଏଫବିୱାଇରୁ କ୍ଷତିପୂରଣ ଅର୍ଥ ପାଇବାରୁ ବଞ୍ଚିତ ହେବେ । ତେଣୁ ସେମାନଙ୍କୁ ରିଲିଫ୍ କୋଡ୍ ଅନୁସାରେ ଅନ୍ୟ ଯୋଜନାଭୁକ୍ତ କରାଯିବ ।
କୃଷକ ନେତା ଦେବୀ ପ୍ରସାଦ ମହାରଣା କହିଛନ୍ତି,ସରକାର ପିଏମଏଫବିୱାଇ ନାମରେ ଚାଷୀମାନଙ୍କ ସହ ଛଳନା କରୁଛନ୍ତି ।
କାରଣ ଯେତେବେଳେ କୌଣସି ପ୍ରାକୃତିକ ବିପର୍ଯ୍ୟୟ ଆସେ ସେତେବେଳେ ପିଏମଏଫବିୱାଇ ଯୋଜନାରେ କ୍ଷତିପୂରଣ ମିଳେନାହିଁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
